
ŠAKIŲ RAJONO SAVIVALDYBĖS  TARYBA

SPRENDIMAS

DĖL KARŠTO VANDENS TIEKĖJO PASKYRIMO
2008 m. kovo 27 d.  Nr.T-93
Šakiai


Savivaldybės taryba, vadovaudamasi Lietuvos Respublikos šilumos ūkio įstatymo (Žin., 2003, Nr.51-2254; 2007, Nr. 130- 5259) 15 str. 2 d., Geriamojo vandens tiekimo ir nuotekų tvarkymo įstatymu (Žin., 2006, Nr.82-3260), Vyriausybės 2007 m. sausio 31 d. nutarimu Nr.127 (Žin., 2007, Nr.17-637) patvirtinto atsiskaitymo už pateiktą geriamąjį vandenį ir suteiktas nuotekų valymo paslaugas tvarkos aprašo 5 p.  ir savivaldybės tarybos 2006 m. rugpjūčio 3 d. sprendimu Nr.T-257 ,,Dėl šilumos paskirstymo metodo taikymo šilumos ir karšto vandens vartotojams tvirtinimo“, nusprendžia,

1. Paskirti karšto vandens tiekėju Šakių ir Gelgaudiškio miestų vartotojams daugiabučiuose namuose  UAB ,,Šakių šilumos tinklai“.   

2. Nustatyti, jog UAB ,,Šakių šilumos tinklai“ už geriamąjį vandenį karštam vandeniui ruošti atsiskaito su UAB ,,Šakių vandenys“ pagal geriamojo vandens apskaitos prietaiso, įrengto prieš karšto vandens ruošimo įrenginį, rodmenis. 

